American Airlines

American Airlines, Inc. (AA) sú hlavným leteckým dopravcom Spojených štátov so sídlom vo Fort Worth v štáte Texas. Ide o najväčšiu leteckú spoločnosť na svete z hľadiska veľkosti flotily, príjmov, prepravených cestujúcich na pravidelných linkách, nalietaných osobokilometrov v pravidelnej preprave cestujúcich a počtu obsluhovaných destinácií. Spolu so svojimi regionálnymi partnermi prevádzkuje rozsiahlu medzinárodnú a vnútroštátnu sieť liniek s takmer 6 800 letmi denne do 350 destinácií vo viac ako 50 krajinách. American Airlines sú zakladajúcim členom aliancie leteckých spoločností, Oneworld, tretej najväčšej na svete. Regionálne linky prevádzkujú nezávislé a dcérske spoločnosti pod obchodnou značkou American Eagle.
American Airlines a American Eagle operujú z 10 základní, pričom najväčšou z nich je Medzinárodné letisko Dallas/Fort Worth. Hlavná základňa technickej údržby American Airlines sa na medzinárodnom letisku v Tulse. American má okrem stanovíšť technickej údržby na svojich základniach zriadenú za týmto účelom aj hlavnú základňu, ktorá sa nachádza na medzinárodnom letisku v Tulse. V roku 2019 spoločnosť zamestnávala takmer 130 000 ľudí.
História.
American Airlines sa sformovali v priebehu roku 1930 postupným zlúčením 82 malých leteckých spoločností pod názvom "American Airways, Inc.", ktoré boli spočiatku spoločnou značkou viacerých nezávislých dopravcov. Patril k nim Southern Air Transport v Texase, Southwest Air Fast Express na západe Spojených štátov, Universal Aviation Corporation na Stredozápade (ktorý v roku 1929 prevádzkoval transkontinentálnu leteckú/železničnú linku), Thompson Aeronautical Services (ktoré začiatkom roka 1929 prevádzkovali linku Detroit – Cleveland) a Colonial Air Transport na Severovýchode. Podobne ako viacero prvotných leteckých dopravcov aj American Airways sa zaoberali prepravou pošty v USA. Do roku 1933 spoločnosť prevádzkovala sieť transkontinentálnych liniek obsluhujúcich 72 miest, väčšinou v severovýchodných, stredozápadných a juhozápadných Spojených štátoch.
V roku 1934 American Airways získal Errett Lobban Cord, ktorý spoločnosť premenoval na "American Airlines". Cord zamestnal texaského podnikateľa Cyrusa Rowletta Smitha, aby sa stal výkonným riaditeľom spoločnosti. Smith spolupracoval s Donaldom Douglasom na vývoji lietadla DC-3, pričom American Airlines sa 25. júna 1936 stali prvým dopravcom na svete, ktorý tento typ nasadil do prevádzky na pravidelných linkách. Výkony lietadla DC-3 spôsobili v tom čase revolúciu v leteckej doprave.
Ďalší výrazný rozvoj spoločnosti nastal v období rokov 1970 až 2000, kedy sa American Airlines stali medzinárodným dopravcom. V roku 2001 American Airlines kúpili spoločnosť Trans World Airlines. Začiatkom 21. storočia si American Airlines prešli z dôvodu zvyšujúcej sa finančnej náročnosti leteckého priemyslu obdobím zásadnej reštrukturalizácie vrátane redukcie liniek, zníženia sedadlovej kapacity v lietadlách, prepúšťania zamestnancov a znižovania počtu pracovných miest. V roku 2008 sa American Airlines stali prvou leteckou spoločnosťou ponúkajúcou úplný prístup na internet počas letu v USA v lietadlách Boeing 767-200.
V novembri 2011 spoločnosť vyhlásila bankrot a požiadala o súdnu ochranu pred veriteľmi. Činnosť American Airlines sa tým však neskončila, ale začalo sa s vnútornou rekonštrukciou dopravcu. V októbri 2015 American Airlines odkúpili spoločnosť US Airways, s ktorou sa zlúčili. Predseda predstavenstva a generálny riaditeľ Gerard Arpey odstúpil a nahradil ho prezident spoločnosti Thomas W. Horton. Súčasným prezidentom American Airlines je Robert Isom.
Destinácie.
V decembri 2019 American Airlines lietali do 95 vnútroštátnych a 95 medzinárodných destinácií v 55 krajinách v Severnej a Južnej Amerike, Európe, Ázii a Austrálii.
Codeshare.
American Airlines majú tzv. codeshare dohodu a v súčasnosti prevádzkujú spoločné lety so spoločnosťami:
Joint ventures.
Okrem vyššie uvedených spoločností sa American Airlines zaviazali spolupracovať s nasledujúcimi dopravcami:
Flotila.
Súčasná flotila.
Flotila American Airlines pozostávala v novembri 2019 z nasledujúcich lietadiel: